Windows je operačný systém vyvíjaný spoločnosťou Microsoft. Ponúka široké spektrum možností a takmer nepreberné množstvo inštalovateľných programov. Na svoje plynulé fungovanie potrebuje ale dostatočný výkon. Naproti tomu ChromeOS je systém vyvíjaný spoločnosťou Google, postavený na Linuxovom jadre. Ako taký nevyžaduje k svojmu chodu žiadny zásadný výkon a beží aj na starých zariadeniach hladko. Všetky jeho možnosti využijete však iba pri dostupnom pripojení k internetu. Rovnako nebudete môcť inštalovať väčšinu programov určených pre Windows.